
21 ILEGAL DETENI 
DESPUES DI A 
TRATA DI DRENTA 
ARUBA AÑA NOBO 


TRAHADONAN VIA 
“UITZENDBUREAUS” 
NO LO COBRA 
‘MINIMUMLOON’ 


DOS STUDIANTE DI ARUBA 
HERIDA PA “VUURWERK” 
NA ROTTERDAM 


TWEEDE KAMER LO 
DEBATI RIBA PROHIBICION 


D 
ia 31 di December 2022, un 
oficial di siguridad di dump 
na Parkietenbos, pa 12’or di mer- 
dia a hala e porta grandi di e luga 
aki cera oficialmente y no mas di 
tira sushi mas riba e bulto di su- 
shi cu a wordo crea pa añanan 
largo. Pa habitantenan di e bario 
un suspiro grandi di alivio pero 
pa gran parti di comunidad, e in- 
certidumbre di ‘kico awo’ ta keda 
existi ya cu ainda no tin un clari- 
dad concreto di con ta bay pro- 
ceso tur sushi cu pa añanan lar- 
go tabata bay pa dump. Na mes 
momento a surgi tambe despues 
di e clausura aki, un candela ki- 
sas simbolico riba dump manera 
un tipo di candela di despedida 
pero pa recorda tur hende kico 
tabata tuma luga aki! 


DUMP A CERA BOU DI 
HOPI INCERTIDUMBRE 

A 
ña nobo a habri cu hopi accion, momento cu ilegalnan 
na un manera organisa a trata di drenta Aruba, pen- 
sando cu tur hende ta fiestando y lo no tin control. Esaki a 
resulta den un faya grandi, debi cu Aruba ta contando cu un 
Radarkamer activo y cooperacion estrecho cu Kustwacht.  
Den oranan di marduga pa mainta, un boto a drenta altura di 
Arashi. Ey nan a logra deteni 6, 4 ariba tera y dos den boto. 
Den e caso aki a haya varios bulto di droga, den hopi caso sa 
haya armanan di candela tambe. Algun minuut despues di 
esun di Arashi, Radarkamer ta bolbe capta un boto e biaha 
aki altura di Isla di Oro. 


Mesora e Helicopter cu tawata e highlight a sali pa Isla di 
Oro, unda cu berdad a mira e boto color blanco. Boto di Polis 
tambe a wordo activa mesora y rapidamente e la yega unda 
e boto cu a baha e personanan tawata. 
Na prome instante nos a compronde cu e Capitan bisti cu 
raincoat preto no tawata kier a para, aki ta unda cu Maritiem 
Polis a actua duro y a logra detene. Den e boto tawata tin 
life jackets, cabuya y barinan, no ta conoci si tawata bari 
di gasolin of carga cu droga. Mientrastanto e boto a wordo 
hiba Barcadera. E momento eynan e Helicopter a keda bula 
ariba e mangelnan, pero sin resultado debi ta imposibel mira 
door di e mangelnan. 


Pero, e perseverancia di parti polis y Kustwacht tawata e yabi, 
momento cu Helicopter a baha 2 pa 3 polis den e Mangelnan 
y algun rato despues a bin topa un grupo di 15 ilegal. Segun 
nos a compronde polis mester a los tiro di advertencia debi 
e ilegalnan lo tawata kier a lanta contra nan, ora cu nan 
mira cu ta dos polis so. 


Aki ta unda a manda pidi tur polis cu tawata trahando pa 
yega Santo Largo, debi cu tawata tin mester hopi boei y 
polis pa saca e hendenan aki for di e mangelnan. Helicopter 
tawata baha na Santo Largo(Curason di Maria) piki agen- 
tenan y baha nan unda Isla di Oro ta pa yuda e otro cole- 
ganan cu tawata den e minoria e momento ey. 


Na prome instante tawata di trece tur pariba, esta Santo 
Largo pero despues a cambia di unda ta bay sali cu nan cu 
tawata salida di Isla di Oro mes. Caminda dilanti Isla di Oro 
a wordo cera, unda cu despues di algun rato a cuminsa sali 
cu nan. Bus di Warda Nos Costa tambe a presenta pa tuma 


nan over y transporta tur pa Dakota unda antes tawata Huis 
van Bewaring.  


Pues un total te cu awor di 21 persona ilegal deteni, den dos 
diferente area. Pabien na Kustwacht, Radarkamer y Cuerpo 
Policial. 


21 ilegal deteni despues di a 
trata di drenta Aruba aña nobo 


Isla di Oro y Arashi tawata e blanconan 

G 
abinete Wever Croes a anuncia 
aumento di ‘minimumloon’ en- 
trante prome di Januari di 2023 mes- 
cos cu aumento di pensioen pero tin 
un realidad laboral cu ta mustra suma- 
mente negativo pa un grupo grandi di 
trahadonan cu ta gana minimumloon. 
E realidad di e situacion ta cu tur traha- 
donan cu ta haya trabou na un of otro 
negoshi via di e asina yama “uitzend- 
bureaus” y nan ta traha a base di un 
acuerdo di minimumloon, lo wordo 
perhudica manera semper e tipo di 
companianan aki a haci cu nan pa hopi 
aña caba. 
No ta for di awor gabinete Wever 
Croes cu pa medio di Minister di 
Labor, Glenbert Croes, a sigura e clase 
trahado, cu su gobierno lo bay elimina 
e tipo di uitzendbureaus aki, mirando 
cu nan ta abusando di e clase trahado. 


E parti bon ta e hecho cu e oficinanan 
cu ta haci e trabou aki di busca trabao 
pa cualkier persona, ta keda cu parti di 
e salario di e trahadonan aki mensual- 
mente y esaki a base di e mas o menos 
500 florin cu ta ser retene pa e tipo 
di oficinanan aki, ta nifica cu pa un 
solo trahado cu nan a pone traha un 
caminda, e uitzendbureaus aki ta keda 
cu rond 6 mil florin tur aña. 
E ta un tipo di abuso, ya cu e mesun 
uitzendbureaus aki, ta esun cu ta 
determina cu e persona cu nan a yuda 
haya trabou, ta keda cu su trabou of 
nan dicidi di no prolonga su contract 
di trabou cu un of otro negoshi, pa 
despues pone un otro persona den 
mesun puesto via di mesun sistema. 
E kehonan a inmenso, cantidad di 
trahadonan por ehempel emplea via di 
un uitzendbureaus e fin di aña aki, a 
ser manda cas pa cumpli cu nan dianan 
di vacacion pero poco a ser invita pa 
bin bek pa traha caminda e tabata trah- 
ando sin problema. 


Esaki ta posibel pa motibo cu e uitzend- 
bureau ta esun cu ta dicidi si e lo sigui 
cune den servicio na un negoshi of cu 
e ta opta pa manda un otro persona cu 
tambe a solicita via di nan, pa cuminsa 
traha na mesun negoshi cu mesun 
condicionnan. 
Pa hopi di trahadonan cu a ser informa 
cu nan lo no tin contract pa e luna 
aki y pa resto di aña, ta sinti nan mes 
manipula pa un sistema inhusto contra 
cual ta dificil pa actua sin mas. 
E manipulacionnan di e tipo di uitzend- 
bureaus aki, ta algo cu ta data for di 
hopi tempo caba pero cu a sigui crece 
ainda mas despues di e pandemia y cu 
hopi negoshi grandi, lamentablemente 
ta haci uzo di nan servicio principal- 
mente ora cu nan no kier nada di haci 
cu trahadonan cu por drenta un sindi- 
cato y busca realmente nan derecho 
como trahado. 
Awor gobierno a anuncia aumento di 
salario minimo pero pa trahadonan cu 
ta laborando via di uitzendbureaus, 
nunca nan lo alcansa e nivel di salario 
minimo ni di pasado, corda e cambio 
nobo pa 2023. 


Minister di Labor Glenbert Croes a yega 
di sigura cu asina cu e bira Minister pa 


atende asuntonan laboral, su persona 
lo bay over na elimina e sistema aki, 
cual hopi dunado di trabou ta uzando 
pa trapa riba derecho di nan traha- 
donan. 
Ta mas facil pa kita un trahado cu 
tin contract cu un uitzendbureau cu 
si e ta den servicio permanente di un 
of otro compania y e ta costa menos 
placa tambe cu e sistema aki, ya cu e 
trahado no ta den servicio di e hotel, 
supermercado of cualkier otro negoshi 
directamente pero e ta den servicio di e 
uitzendbureau cu cual e tin un contract 
firma. 
Pues e dunado di trabou por pidi pa 
retira un trahado mucho mas facil pero 
e manipulacion aki ta sigui dia’den 
dia’fo sin cu un musca ta bula. 
Si un uitzendbureau ta ranca 6 mil 
florin pa aña di un solo individuo cu 
tin contracto cu’ne, esaki ta nifica si e 
oficina aki firma 100 di e contractnan 
aki ‘temporal’ ya cu ta esey nan ta, e 
oficina aki tin un entrada di 600 mil 
florin pa aña, cu ta mas cu mey miyon 
florin. 
Ta un cifra impresionante pero cu ta 
bolbe mustra e ora con grandi e abuso 
laboral aki ta cu hendenan cu ta busca 
nan ayudo pa haya trabou. 


Trahadonan via “uitzendbureaus” 
no lo cobra ‘minimumloon’ 

C 
osnan a bolbe bay malo na Hu- 
landa cu cambio di aña pa loke 
ta tiramento di “vuurwerk” pa celebra 
cambio di aña y autoridadnan ta kere 
cu e situacion pa e cambio di aña di 
2022, lo ta ainda mas serio cu esun 
di 2021. Na final di 2021 drentando 
2022, a keda registra un total di 1300 
persona herida na Hulanda durante ti- 
ramento di vuurwerk caminda e tempo 
ey caba e partidonan di GroenLinks y 
Partij voor de Dieren, a presenta un ini- 
ciativa di ley pa introduci un prohibi- 
cion total riba vuurwerk na Hulanda. 


Sinembargo e tempo ey e iniciativa aki 
no a conta cu sosten di mas fraccion 
di Tweede Kamer pero mirando loke 
a sosode e ultimo dianan, e dos frac- 
cionnan aki lo bolbe trece e ley aki na 
discusion pa mira si por logra sufici- 
ente voto pa e bira realidad. 
Autoridadnan policial y personalnan 
cu ta duna asistencia medico, a bin 
haya nan mes den situacionnan real- 
mente serio, caminda no solamente 
nan mester a bay duna asistencia den 
varios caso pero nan mes a bira victima 
di hendenan cu tabata tira vuur- 
werk riba nan, strobando nan di yuda 
esunnan den necesidad. 


Informacion cu AWEMainta ricibi for di 
un familiar aki na Aruba, a ser mustra 
cu tin dos studiante hoben studiando 
na Rotterdam kendenan tambe a bira 
victima di chansanan malo cu vuurwerk, 
ora cu den un club nocturno, varios 
tipo a dicidi di tira algun donderbos 
den e luga. 
Esaki automaticamente a crea panico 
den e luga y a laga varios persona 
herida cu kemaduranan y lesion na 
wowo y garganta caminda e dos 
hobennan di Aruba, a ricibi herida na 


batata di pia mientras cu e otro a ricibi 
un impacto na su bil di pia drecha, 
Tur dos tabatin necesidad di atencion 
medico pero nan por a regresa nan 
apartamento despues di tratamento. 


COBRA 6 
Un di e proyectilnan mas peligroso e 
aña aki na Hulanda, a bira e asina yama 
‘Cobra-6’ cu ta un donderbos cu tin 
un zonido masha fuerte mes pero cu a 
causa herida na hopi hende. 
Tabatin varios caso mas serio cu Cobra 
6 caminda entre otro na Rotterdam un 
mucha di 13 aña a perde dos dede ora 
cu e klap no a rementa y a trata di bolbe 
cende esaki cu mecha cortico y te4 cu 
ayera na Rotterdam a keda registra 25 
incidente cu e Cobra aki, di cual esun 
mas hoben tin 7 aña. 


Un mucha di 11 aña na Utrecht a perde 
un man y un wowo ora cu vuurwerk 
a rementa den su man y dokternan a 
informa cu nan a analisa y trata di tur 
forma pa scapa e man pero na final di 
cuenta mester a amputa e man cu tur 
su dedenan ya cu nan a keda den un 
estado cu nan no por a wordo recupera 
mas. 


Mesun cos cu su wowo cu a sufri asina 
hopi daño cu e siman aki un oncologo 
lo saca e wowo ya cu no por haci nada 
mas pa e mucha keda cu su wowo. 
Sinembargo hopi ta kere cu e ley pa 
prohibicion total di vuurwerk lo no 
logra haya mayoria pa asina e bira 
oficial pero ta un hecho cu e punto aki 
ta riba mesa atrobe pa wordo discuti 
den Tweede Kamer na Den Haag. 


Dos studiante di Aruba herida 
pa “vuurwerk” na Rotterdam 


Tweede Kamer lo debati riba prohibicion 

Results of the 
Government of Aruba 
Treasury Bills issue: Afl. 45,000,000.00 
December 30, 2022 – March 31, 2023 


Issuance pursuant to the State Ordinance on 
Treasury Paper (AB 1987 no. 3), State Decree 
Treasury Paper (AB 1988 no. 6), and the State 
Decree no. 5 of December 20, 2022. 


The Centrale Bank van Aruba hereby informs that 
the Treasury Bills issue of December 30, 2022 for 
the amount of Afl. 45,000,000.00 with a maturity 
of three (3) months has been fully subscribed. The 
average discount yield of the Treasury Bills issue of 
December 30, 2022 is 0.37 percent. 


Aruba, January 3, 2023 
Centrale Bank van Aruba 


D 
en su plataforma social ex 
Prome Minister Mike Eman y su 
señora Doina Eman a habri prome 
dia di aña cu un mensahe cu ta pone 
enfasis riba cuido di salud. Cu un 
potret di e pareha Eman trempan dia 
1 ta cana riba Linear Park nan ta an- 
uncia: “BACK ON TRACK ! Despues 
di un ausencia basta largo cu reto- 
nan cu Doina su salud nos ta back 
on track riba LINEAR PARK. Gradici- 
do na nos Creador pa salud y un aña 
nobo. BON AÑA Aruba y principal- 
mente hopi salud y Bendicion”. For 
di e mas di 1000 reaccion cu nan a 
ricibi ta obvio cu comunidad ta com- 
parti nan mensahe. 


PREOCUPACION CU SALUD 
DI NOS HENDENAN 
Riba e tema aki Eman ta elabora mas 
mustrando cu durante aña y fin di 
aña e a keda hopi preocupa cu e cant- 
idad di persona cu a comparti cune 
e retonan cu nan tin cu salud. Hopi 
di nan grave y hopi cu kebrante di 
salud cu ta afecta severamente nan 
calidad di bida y felicidad. “Bibando 
continuamente asina cu preocupa- 
cion y malestar ta roba un persona y 
famia di hopi felicidad y trankilidad. 
E ta pone e persona y famia den 
un estado continuo di preocupa- 
cion, inkietud y incomodidad”. Esaki 
mester ta un punto grandi di aten- 
cion y preocupacion pa nos como 
representantenan di nos pueblo, e 
ex Prome Minister mr. Mike Eman ta 
enfatisa. 


PREVENCION Y MOVECION 
Movecion y come saludabel sigur ta 
importante pa tene nos hendenan 
saludabel. Pa e motibo aki nos 
Gabinetenan a promove e temanan 
aki y construi hopi luga pa nos 
hendenan por cana, core y distrai 


nan mes. Tambe a pone enfasis 
riba schoolnan (gezonde scholen) 
y cu campañanan riba importancia 
di movecion y come saludabel. 
Lamentablemente, mr. Mike Eman 
ta bisa, cu e gobierno actual no a 
sigui riba e rumbo aki y a haci tur 
cuminda saludabel (fruta y berdura) 
impagabel pa pueblo. 


PAGAMENTO PA REMEDI 
E MEDIDANAN DI Gabinete Wever 
Croes cu cortamento den aporte 
na AZV tambe tin consecuencianan 
grave den cuido medico na Aruba. 
Eman ta mustra riba e hecho cu e 
propio dunadonan di cuido a adverti 
cu e medidanan aki lo conduci na un 
“klassezorg”. Esnan cu por paga so 
lo haya e cuido medico completo. 
Desafortunadamente, 
segun 
e 
dunadonan di cuido e pashentnan 
cu tin moda lo haya preferencia 
ora ta trata tratamento medico, cu 
consecuencia cu esaki ta trece cune 
pa loke ta calidad y accesibilidad di 
cuido pa esnan di menos recurso. 
Esaki ta locual Gabinete Wever Croes 
a causa cu su medidanan den cuido 
medico. 
Ex Prome Minister mr. Mike Eman 
a haci referencia na hopi caso cu a 
wordo comparti cune di famianan 
cu no por a paga, of cu hopi sacri- 
ficio a logra di cera e placa pa paga 
pa remedi. Tin casonan tambe cu e a 
compronde for di personal di Botica 
cu e personanan no tin placa pa paga 
y ta bay cas sin e remedi cu nan tin 
mester pa nan salud y malestar. 


DESTRUCCION DI A 
REGLONAN COLLECTIVO 
Hopi preocupante mr Mike Eman 
ta haya e destruccion di areglonan 
colectivo na Aruba, manera cu ta 
tumando luga den cuido y cu ta mani- 


Riba red social: 


Mike y Doina Eman ta 
enfatisa cuido di salud! 


festa su mes den entrada basico di nos hendenan, den 
enseñansa y riba tereno laboral pa loke ta siguridad 
di trabou di trahadonan. E erosion di e areglonan pa 
garantisa un “bestaanszekerheid” pa nos pueblo ta 
wordo destrui cu un velocidad alarmante. Ya mas un 
salario minimo no ta alcansa pa un existencia basico, 
pensioen no ta alcansa pa un existencia cu dignidad, 
acceso pa school pa nos muchanan ta conoce mas 
y mas obstaculo cu schoolgeld cu ta keda aumenta. 


E BON COMUN 
Eman ta enfatisa cu su fraccion a presenta un rumbo 
completamente diferente den su presupuesto alter- 
nativa titula “POR OTRO. MESTER TA OTRO” pa salva- 
guardia e bon comun. E curso alternativa aki pa e bon 
comun ta boga pa mantencion di areglonan colectivo 
cu ta ofrece hende derecho riba e servicionan basico 
manera un bon cuido medico, enseñansa, siguridad 
di trabou y un entrada pa asina cada ken sin distin- 
cion tin oportunidad igual pa por yega mas leu den 
bida. 

E 
barco di Marina Hulandes Zr.Ms. 
Holland, nabegando bou di ban- 
dera di Wardacosta di Caribe Hulandes, 
den e ultimo dos siman di december a 
intercepta dos transporte di droga den 
lama Caribe. E asina yama go-fasts a 
wordo detecta pa e avion di patruya di 
Wardacosta. Mesora Zr. Ms. Holland a 
wordo activa pa bay intercepta e go- 
fast. A lansa e boto rapido di e Hol- 
land cu a alcansa e go- fastnan. E so- 
spechosonan y e contrabanda a wordo 
traspasa pa e autoridadnan di Aruba. 


For di october 2022 Zr.Ms. Holland ta 
fungi como stationschip‘ den e area 
di lama di Caribe e ta traha na turno 
pa Wardacosta di Caribe Hulandes of 
hunto cu Wardcosta Americano. Cu e 
dos ultimo intercepcionnan di droga e 
total di contrabanda cu Zr. Ms. Holland 
a intercepta ta yega un total di mas cu 
10.500 kilo. En total e stationsschepen 
a intercepta mas cu 35.000 kilo den 
2022. 


Zr.Ms. Holland ta intercepta mas cu 
30 miyon dollar di contrabanda di cocaina 


D 
ia 9 december 2022 a sosode un accidente basta serio, 
na unda un persona ariba bicicleta a wordo alcansa dor 
di un auto na altura di ex-House of Cake na Savaneta. Ambu- 
lance a hiba e victima cu maximo urgencia hospital. Despues 
di lucha pa su salud pa un par di siman a drenta e tristo noti- 
cia cu dia 1 januari 2023 pa 5.50 pm e victima Rolando Jacin- 
to HENRIQUEZ, naci na Aruba dia 9 augustus 1960 ta fayece. 
E defunto ta conta como e di 14 morto den trafico. Palabra di 
condolencia y forsa na famia di e fayecido. 


AÑA 2022 TA CERA CU 
14 MORTO DEN TRAFICO 

P 
a exactamente 3.30’or di atardi ta nace 
baby di aña 2023 na Horacio Oduber Hos- 
pital (HOH). Un momento di alegria y fiesta 
pa Aruba y team di HOH riba prome di januari 
2023. Ta un tradicion cu Aruba ta pendiente pa 
sa ken ta bira e baby di aña y pa 2023 e ta resul- 
ta un baby boy. For di momento cu 12’or di ano- 
chi a bati, tur personal di departamento di Ma- 
ternidad tabata pendiente pero ningun mama a 
drenta Hospital te cu despues di merdia riba 1 
di januari 2023. Pa exactamente 3.30pm a yama 
bon bini na baby di aña Marvick Mauricio Iraus- 
quin. 
Cu alegria, mami Yoryina Brown y tata Marvin 
Irausquin a carga nan baby pa prome biaha 
cu alabes ta nan prome yiu y a dune e nomber 
Marvick Mauricio. Baby Marvick a nace despues 
cu ginecologo dr. Daphne Moreta a conduci un 
cesarea den camber di operacion. 
Siguientemente pediatra dr. Eric Arends a haci 
su chekeo y awo mami y papi tin nan baby dushi 
den nan brasa carga. Baby Marvick ta pisa 3020 
gram y tin un largura di 50cm. 
Mami y papi ta super feliz cu nan baby Marvick 
ta saludabel y ta gradici dr. Moreta, dr. Arends, 
tambe e team di OK y full departamento di mater- 
nidad di HOH pa a guia e proceso completo y a 
brinda nan e sosten necesario. 


Danki na e diferente donacionnan haci na e baby 
di aña 2023 di Frasa Trading, Compra Trading y 
tambe Swift Distributions. 


Te cu atardi laat ainda ningun otro baby a nace, 
pues un dia bastante trankilo riba departamento 
di Maternidad cu e bunita zonidonan di Baby 
Marvick cu a nace riba prome di januari 2023. 
Feliz y saludabel 2023 na Aruba completo di 
famia ONE TEAM di HOH cu semper t’ey! 


Aruba ta yama bon bini na baby di aña 2023 


Marvick Mauricio Irausquin 

U 
n aña cu mas medida riba lomba di 
nos pueblo di Aruba. E problema 
mas grandi cu nos ta confronta ta cu 
nos gobierno no sa con pa administra 
placa di pueblo. Mas placa drenta den 
caha di gobierno mas placa gobierno 
ta malgasta y mas debe nan ta crea. 
Pueblo tin cu cremencha pa gobierno 
sigui fiesta, lease autonan di luho y 
crea departamentonan nobo cu e solo 
meta pa emplea mas campañadonan. 
E ultimo siman di December 2022 go- 
bierno a core publica cu empleadonan 
publico lo ricibi nan 7.6% cu tabata 
pendiente. Esaki ta demostra cu gobi- 
erno despues di a masacra cartera di 
pueblo ta tira maishi pa empleadonan 
publico dunando nan e 7.6% cu nan a 
ranca for di nan na mei 2020 cu e men- 
tira di ta pa fase y loonsubsidie. Esaki 
lo por ta un indicacion cu nan ta pre- 
para pa bay cas den 2023. 


Nos Parlamentarionan ta sigui tapa 
debenan di ex minister di turismo na 
un suma di 1.5. miyon di dollar y tambe 
ta tapa mal maneho di ex minister di 
Asuntonan Social den tempo di fase 
y ainda falta di crisis team, malgasta- 
mento di placa na Arubahuis y hopi 
mas. Unda integridad a keda? 


Awg.40.000,= di e pagadonan di 
prima di AZV pa empleadonan di AZV 
bay fiesta. Segun informacion cu nos 
a ricibi ta 400 florin pa cabes y riba dje 
empleadonan di AZV a cobra un 13de 
maand (bonus) mientras emplead- 
onan publico ta sacrifica nan 7,6% y 
nos grandinan y esnan sin trabao tin 
cu paga un eigen bijdrage pa remedy. 
Gerencia di AZV kier hustifica cu nan 
ta traha duro p’esey ta duna nan tin 
derecho pa haci uzo fondo di AZV cu 


sali for di esnan cu ta obliga di paga 
prima di AZV. Cierto departamento 
y empresanan estatal tin e privilegio 
aki di fiesta cu placa di pagadonan di 
prima. Empleadonan di WEB nan fiesta 
a wordo para paso nan mester ta soli- 
dario cu pueblo pero esnan di AZV si 
no. Otro departamentonan di gobierno 
empleadonan ta saca placa for di nan 
saco pa bay comemento y pa tin cele- 
bracion di clausura di aña. Mientras 
empleadonan publico ta sacrifica pa 
boso gosa, esaki no por wordo tolera 
mas. Riba dje e director kier hustifica 
su maneho desastroso. Den 2023 habri 
cu yen di medida pa pueblo. Nos ta 
decreta un aña di fin di inhusticia. 


Otro tema cu a lanta cabes den final di 
aña ta sentencia den corte superior cu 
ta forsa gobierno pa legalisa e matri- 
monio di mesun sexo. Partido Curpa 
ta e unico partido cu a lanta para y ta 
kere den famia tradicional crea pa Dios 
cu consisti entre homber y muhe. Tur 
otro partidonan politico ta sostene e 
matrimonio di mesun sexo y pa nos di 
partido Curpa ta kere cu si e cambio di 
ley aki wordo trata den nos Parlamento, 
lo e wordo aproba sin ningun problema 
y cu resultado lo sali cu entre 15 pa 16 
voto na fabor y solamente entre 4 pa 
5 parlamentario lo vota contra. Pueblo 
no mester lubida cu no tin cambio 
pa locual a pasa dia 1 di maart 2021 
caminda 17 parlamentario a sostene 
e ley di codigo civil aki y solamente 4 
tabata contra. Nos mester sa cu esaki 
ta hinca den acuerdo firma di Agenda 
2030 y cu pueblo lo no haya e opor- 
tunidad pa bay un referendum. Nos di 
partido Curpa cu den un referendum 
por lo menos 70% lo vota contra di e 
ley di matrimonio di mesun sexo. 


Nos tin un gobierno comunista cu 
ta sinti cu nan palabra so ta conta y 
cu pueblo no tin derecho di vocifera 
nan opinion. Nan ta kere cu nan ta un 
baranca duro mientras tin un grupo di 
religioso ta gasta tur nan tempo den 
pusha e baranca. E baranca aki no ta 
move ningun caminda paso tin un speilo 
cu tin e bon wanta. E speilo aki ta nada 
mas y nada menos e parlamentarionan 
Tevreden, Berlis y Guedez y cu sola- 
mente kita nan sosten e baranca grandi 
aki ta bin abao. Nos di partido Curpa 
no ta mira cu nan tin e curashi pa hala 
un banda y bin para banda di partido 
Curpa. Parlamentarionan Tevreden, 
Berlis y Guedez tin e yabi den nan man. 
Unda e principionan di e reino di Dios a 
keda? E palabra ta bisa cu si mi pueblo 
cu ta yama na Su nomber hala for di su 
mal caminda y pidi Dios pordon, Dios 
lo sana e tera. Nos pueblo di Aruba ta 
catibo di medida y ta wordo pusha pa 
biba den miseria. Nos di partido Curpa 
ta sinti nos yama pa sali na defensa di 
nos pueblo y nos criaturanan. Nos ta 
proclama 2023 como aña di libertad. 


Eric Ras(Lider di partido Curpa) 


Nos di partido Curpa ta desea 
pueblo di Aruba un Bon Aña 2023 

B 
ispo di aña den careda di 8:30 polis a bay ariba e caminda di Piedra 
Plat cu ta bay pa Sero Pita, unda a sosode un accidente cu hende her- 
ida. 
Na yegada polisnan a constata cu ta trata di dos auto, ambos Mitsubishi 
uno ta un RHD. E RHD un tiki mas a bay cay den un rooi na banda. Ariba 
caminda por mira un marca di brake ariba unda e RHD a para. Un di e 
chauffeurnan cu ta un dama lo a resulta herida na cabes, mientras e otro 
chauffeur a keda den auto pero tawata zonza y no tawata reacciona. 


Dos ambulance a wordo pidi na e sitio. Chauffeur di e Mitsubishi RHD a 
wordo getest y berdad a consumi alcohol.  Pero, e no a wordo deteni y por 
scuch’e ta bisa polis kico tur e la bebe.  


Kisas e no a pasa e limite stipula? 
E la wordo controla door di Paramediconan, y tawata ok. Mientrastanto un 
otro ambulance a yega pa a transporta e chauffeur cu a haya ricibi sla na 
cabes. 


B 
ispo di aña den careda di 7:15 polis y ambu- 
lance a bay patras di J.R autocenter na Cura 
Cabay, eynan auto a alcansa un peaton. 


N’e sitio polisnan cu a yega a nota un señora 
ariba suela y banda di dje un Kia Rio. Segun 
chauffeur di e Kia, e lo descuida un rato y den 
un bocht diripiente a topa cu e peaton y no por 
a evita mas y ta dal e señora. Polis di trafico y 
tambe ambulance a yega na e sitio y despues di 
algun rato e Paramediconan tawata cla pa sali 
direccion Hospital cu e victima. 


Polis di trafico a haci su investigacion y a tuma 
dato di e accidente aki. 


Señora a wordo gedal door di auto na Cura Cabay 


Accidente na Piedra Plat a laga un persona herida atras 

D 
iadomingo prome di aña 2023, algo pasa di 9’or di main- 
ta a sosode un  accident riba Avenida Nelson Oduber, na 
altura di e rotonde Superfood, mesora a pidi polis cu urgen- 
cia na e sitio, mirando cu e chauffeur cu a ocasiona e acci- 
dent kier a bandona e sitio. Un truck di brandweer cu tabata 
riba caminda a bin topa cu e accidente y mesora a para pa 
duna asistencia, mientras nan tabata wardando riba un pa- 
truya di polis. Nan a bin topa cu e chauffeur di e Volvo shin- 
ishi tabata kehando di hopi dolor na su barica y mesora a 
pidi tambe pa presencia di ambulance. 
N’e sitio polis a bin compronde cu e Volvo Shinishi a subi e 
rotonde sin duna preferencia y a dal patras di e Kia Sportage 
blanco, despues e la bay dal contra e rotonde. E daño mate- 
rial tabata considerabel. Ambulance a presenta y despues 
di a trata e chauffeur na e sitio a dicidi di transport’e pa 
hospital pa un chekeo medico mas avansa. Takelwagen a 
transporta e Volvo Shinishi pa warda di Balashi. 


B 
ispo di aña unidad di Mo- 
biel Eenheid cu ta ariba 
caya pa a mantene ordo publi- 
ca ta topa cu un pelea na Ha- 
maka. Mesora e team a drenta 
den accion y rapidamente a de- 
tene e agresornan. Eynan mes 
polis a wordo bisa ken tawata 
esnan envolvi, mirando cu esa- 
ki a pasa dilanti hopi hende.  


N’e sitio un dama tawata herida, 
aparentemente door di a wordo 
gedal cu un boter den cabes y 
tambe e tawata sangra hopi. E 
lo a wordo gedal cu un boter 
den su cara, heridando e seria- 
mente. Ambulance a wordo pidi 
y na yegada no a keda nada 
otro di hiba e dama Hospital 
pa tratamento medico. Kico 
a conduci n’e agresion bruto 
aki, no ta conoci. Esnan envolvi 
a wordo hiba warda di Playa, 
unda nan a wordo presenta 
dilanti Sub Fiscal. 


Accidente cu un persona herida pa falta di duna di preferencia 


Na altura di rotonde Superfood 


Dama seriamente herida na Hamaka 


Dos persona a wordo deteni pa maltrato pisa 

D 
iadomingo den careda di 1’or di merdia a sosode un boksmento na 
e conocedo crusada di Prof. Lorentzstraat cu Weststraat, pa via di 
falta di duna di preferencia. Un Kia cora a dal contra un Jeep Wrangler. E 
daño material riba e Kia n’e parti di dilanti tabata considerabel. 
Polis a presenta n’e sitio pa atende cu e boksmento aki, presencia di 
ambulance no tabata necesario, niun persona a resulta herida. 


A 
riba aña nobo algo pasa di 1’or di mardu- 
ga polis a bay pa un problema di pareha, 
unda cu e homber lo a maltrata un su pareha. Na 
yegada polis nan a compronde cu e pareha aki lo 
tin problema ya pa basta tempo. E problema mes 
lo a start aparentemente pa via di auto. 
N’e sitio por a compronde cu e pareha lo tawata 
discuti dilanti di e muchanan y mas cu claro 
esaki ta causa hopi susto p’e muchanan. 
Cosnan di pasado a bin ariba mes, causando 
mas tension. 
Polis a papia cu nan y a splica nan e posibel 
caminda pa cana y pa evita tipo di problemanan 
manera esaki cu por escala y termina malo. 


A 
lgo pasa di mey anochi ariba aña nobo 
un Hyundai Tucson a bolter ariba e ca- 
minda di Shahai bay abou. Aña nobo 12:21am 
polis a bay cu urgencia Sabana Grandi, unda 
un auto a bolter y tin hende herida. Na yegada 
agentenan ta constata cu e chauffeur ta pega 
den e auto cu a bay cay den mondi.  Esaki a 
bira motibo pa pidi asistencia di Materiaalwa- 
gen. Na yegada mesora bomberonan a mira 
e situacion y tawata sa con pa tackle e prob- 
lema. Mester a zag porta di e auto pa saca 
e victima cu tawata na tino. Paramediconan 
a na e sitio tum’e over ora e la wordo saca y 
a transport’e pa Hospital.  E vehiculo a keda 
benta den mondi y den dia takelwagen lo tin 
di bay lante. 


Polis mester a atende cu problema di pareha despues di tiro 


Den e prome 20 minuut 
di 2023 auto a bolter y 
chauffeur a keda pega 


Boksmento pa falta di duna di 
preferencia na crusada Weststraat 
cu Professor Lorentzstraat 

APRECIABEL CONCIUDADANONAN, 
Otro aña ta cabando. Un aña cu a trece hopi cos bon, pero 
tambe hopi reto pa mundo henter. 
Aña 2022 lo pasa pa historia como un aña caminda cu suces- 
onan internacional a crusa fronteranan, causando impacto 
fuerte den tur pais na mundo, y na Aruba tambe. Sea ta 
riba tereno di salud, di cambio climatico, tereno Financiero- 
Economico of Social. 
Na comienso di e aña aki, e variante di Covid-19, Omicron, 
a extende e pandemia y, cu esaki, a tranca recuperacion 
economico mundialmente. 
Mientras nos tabata lucha pa sali di e gara di e pandemia, 
dia 24 di februari, Rusia a invadi Ukrania y a inicia un guera 
den Europa cu miyones di hende mester a huy, bay biba den 
otro paisnan di Europa. 
Cambio climatico un biaha mas a mustra su efectonan di 
secura y temperaturanan halto, nunca antes visto, cu a 
causa impacto desastroso riba naturalesa y bida humano. 
Un Crisis di Energia a sigui e invasion y hunto cu ne e crisis di 
inflacion y su efectonan economico devastador rond mundo. 
Aña 2022 ta tipifica di un crisis pa otro. 


Tur e sucesonan aki tabatin, y tin ainda, un efecto grandi aki 
na Aruba tambe. Sin embargo, no obstante e efectonan y e 
sucesonan mundial, a pesar di e olanan grandi cu a surgi, 
Gobierno di Aruba a sigui atende cu maximo responsabi- 
lidad e asuntonan importante pa tene Aruba riba e rumbo 
di recuperacion. Y awe, mirando bek riba 2022, mi por bisa 
cu gratitud y un gran orguyo cu Aruba a logra surpasa e 
retonan, y tin un recuperacion impresionante. 


RECAPITULACION DI 2022 
Gabinete Wever-Croes 2, a continua cu implementacion 
di nos programa gobernacion, creando solucion pa prob- 
lemanan, trahando riba plannan y realisando proyectonan 
nobo pa crea desaroyo, cu lo trece alivio pa comunidad. 


ASUNTONAN GENERAL Y INFRASTRUCTURA 
Den 2022 e ministerio cu ami ta lidera a dedica hopi energia 
na optimalisa funcionamento di aparato gubernamental, y 
e prome cambionan lo wordo implementa prome di januari. 
Tambe nos a traha riba elimina atraso den procesonan pa 
por stimula nos economía, buscando semper e balansa entre 
desaroyo y conservacion di nos naturalesa. Den cooperacion 
cu sector priva, ta desaroyando un proyecto di vivienda pa 


330 famia. Pa brinda mas siguridad den trafico, a construi 
varios rotonde, entre nan esun di Palm Beach, creando un 
situacion mas sigur pa nos turista y pa nos localnan. Y pa 
2023 lo sigui traha pa yega na mas eficiencia den e depar- 
tamentonan di infrastructura y asuntonan general. 


FINANSA Y CULTURA 
Trabou serio y maneho financiero solido a evita un “aanwi- 
jzing”, un instruccion, di Hulanda den 2022; a sigui baha 
gastonan di gobierno, y a cumpli cu empleadonan publico cu 
a contribui sacrificando 12,6% di nan salario. Ta e maneho 
serio y solido aki a crea surplus pa 2023 y a mantene cred- 
ibilidad financiero di Aruba cerca inversionista. Aruba su 
maneho financiero firme y prudente a wordo reconoci den 
Reino y pa instancianan financiero internacional, y perspec- 
tivanan ta mustra bon, y pa fortalece nos recuperacion 
pa crea un base solido y sostenibel pa paga debenan y 
sigui recupera, colega Xiomara Maduro a anuncia e Plan 
di Impuesto 2023 cu un rebaho importante di tarifanan di 
impuesto riba salario y pensioen. 
Riba tereno di cultura, a sigui reconoce baluartenan pa nan 
contribucion grandi na nos cultura, pasobra cultura bo tin 
cu bib’e! 


HUSTICIA Y ASUNTONAN SOCIAL 
Tur departamento den Ministerio di Husticia y Asuntonan 
Social, a haya mas material pa por eherce nan trabou miho. 
Tambe a inverti den camara di siguridad na Cuerpo Policial, 
ekiponan pa brinda prome auxilio na ciudadanonan, reno- 
bacion di e infrastructura tecnologico na Directie Sociale 
Zaken; un truck nobo pa brandweer y renobacion di e post 
di Brandweer na San Nicolas. Pa aumenta siguridad den nos 
pais a ehecuta fase 1 di e proyecto ‘camera surveillance’ 
den area di hotel, y otro aña ta ehecuta fase 2 y 3. A adkiri 
e di tres radar y e radarkamer tin awor tecnologia comple- 
tamente nobo. 
A sigui cu esfuersonan pa combati abuso sexual, pa prome 
biaha tin un medico forensico, a sera un MoU entre tur 
profesional, a organisa opleiding pa tur zedenrechercheurs 
y psicologonan den cadena hudicial, y a enfoca riba preven- 
cion cu e proyecto “mi mesun heroe”. 


{Continuacion na pagina 13} 

Mes momento colega Rocco Tjon a enfoca riba salud mental, 
a uni forsa di diferente organisacion den Stichting HUNTO, 
ta trahando pa baha e listanan di espera y recientemente 
a aproba e proyecto pa ‘beschermd wonen’, pa brinda vivi- 
enda digno pa esnan cu problema di salud mental cu no por 
biba na cas mas. 


TURISMO Y SALUBRIDAD PUBLICO 
Nos turismo ta e driver di nos economia, y e aña aki a yega 
nivelnan di prome cu pandemia, cu recuperacion di 100%. 
E bon noticia ta cu turistanan ta gasta mas cu prome cu 
pandemia. 
E aña aki a sigui inverti den upgrade y embeyece producto 
Aruba. Tambe colega Dangui Oduber a anuncia e proyecto di 
Portcity, Baby Beach y Rodgers Beach na San Nicolas, trap- 
inan di Hooiberg y Rodgers Beach, y e proyecto Gateway 
2030 na airport ta den pleno ehecucion. 
Riba tereno di salud a uni esfuersonan di Hospital y Imsan 
den un acuerdo di cooperacion, Arubig a bira un realidad pa 
reconoce nos yiunan di tera den cuido, y a cuminsa ehecuta 
nos plan nacional di prevencion. A traha un roadmap pa 
garantisa sostenibilidad di e fondo di AZV, y mes momento a 
haci inversionnan den cuido, den 2 ambulance nobo, y den 
Imsan y Hospital pa mehoracion di calidad di cuido y pa 
reduci lista di espera. 


TRANSPORTE, INTEGRIDAD, NATURALESA Y ASUNTONAN 
DI ADULTO MAYOR 
Den 2022 colega Ursell Arends a pone tur esfuerso pa cera 
e dump di Parkietenbos entrante 1 di januari. Esaki lo trece 
alivio considerabel pa e bario y su habitantenan. E respon- 
sabilidad pa cu limpieza di nos pais ta entrante awor den 
man di nos tur hunto. Riba tereno di integridad a concentra 
riba transparencia y conscientisacion. A organisa train- 
ingnan pa tur hefe di departamento, y pa miembronan di 
hunta di directiva y di comisario di entidadnan semi-publico. 
A institui Directie Ouderenzaken, cu lo ta encarga cu maneho 
riba tereno di bienestar di adultonan mayor. 
Y a cuminsa cu preparacionnan pa celebra 100 aña di aviacion 
otro aña. Aviacion ta e porta pa nos unico pilar economico, y 
ta hayando e atencion cu prioridad di e minister. 


ENSEÑANSA Y DEPORTE 
Colega minister Endy Croes ta trahando riba e leynan di 
enseñansa tanto modernisa esnan existente y traha e leynan 
cu falta manera LV Beroeps Onderwijs y LV pa Inspectie 
Onderwijs. Tambe ta trahando riba un data base pa conecta 
tur scolnan riba un sistema pa asina den futuro por tuma 
decisionnan a traves di data. Den 2022 a inicia remodela- 
cion di St Aloiysius School, y a logra swap scolnan Reina 
Beatrix y Paso pa Futuro, y alumnonan di scol Reina Beatrix 
ta bou un solo dak. Tambe a firma un contract di 5 aña cu 
Zweminstructeurs pa prome biaha den mas di 20 aña 


Tambe a lansa Weganan Escolar Aruba cu tabata un exito 
rotundo, y e strea Denzel Dumfries tabata presente pa e 
apertura. A premia deportistanan di aña 2019 y 2021 den 
Premio Excelencia den Deporte. A inicia renegociacion di e 
contrato di Lotto pa Deporte. A anuncia y firma oficialmente 
pa e renobacion di Stadion Guillermo Prospero Trinidad na 
Dakota. 


ASUNTONAN ECONOMICO, COMUNICACIÓN Y DESAROYO 
DURADERO 
Despues di dialogo cu sector priva colega Geoffrey Wever a 
anuncia e prome fase di revitalisacion di Oranjestad, cu ta 
un proyecto di embeyecemento di Wilhelminastraat, cu mas 
mata, mas luz y mas parkeo, haciendo e area aki un area 
agradabel pa nos local y turistanan por bishita. 
Tambe ta modernisando y digitalisando full e vestigings- 
beleid pa negoshi, haciendo e mas facil pa haya un vestig- 
ingsvergunning, kitando hopi rekisito y haciendo esaki 
completamente digital, y specialmente dirigi na desaroyo di 
e centro di Oranjestad y San Nicolas. 


LABOR, ENERGIA Y INTEGRACION 
E aña aki a logra aumenta salario minimo, pa yuda ciudada- 
nonan combati e costo di bida halto. Colega Glenbert Croes 
a haci hopi esfuerso den 2022 pa pone nos hendenan y 
specialmente nos hobennan, bek na trabao, causando asina 
un reduccion den e cifra di desempleo. 1500 mama y tata 
cu famia cu no tabata tin trabou aña pasa, awor tin trabou. 
A cuminsa implementa un politica di integracion mas humano 
den trato y servicio. Riba tereno di energia, ta continua cu 
esfuersonan pa depende menos di crudo. A traha riba e 
expansion di proyecto Molina di Biento na Rincon. Nos prior- 
idad den e transicion energetico ta pa cuida nos medio ambi- 
ente pa futuro generacionnan. Introduciendo mas energia 
renobable, nos vision ta keda energia pagabel y limpi pa nos 
pueblo. Pa mas tarda februari 2023 nos lo anuncia e contin- 
uacion di e reactivacion di e Industria di Energia riba e zona 
di e refineria cu ya a cuminsa cu e proyecto di Eagle LNG. 


Tur esaki sigur no tabata Facil, pero nos a lora manga y lucha 
pa surpasa cada reto, y cu determinacion, curashi, sacri- 
ficio, transparencia y cargando responsabilidad, e retonan 
di 2022 a wordo stabilisa. 


Tin sernan keri cu lamentablemente a bay laga nos, entre nan 
personahenan di cultura y media hopi conoci na Aruba, y ta 
claro cu esaki ta yena nos curason cu tristesa, specialmente 
den e dianan aki. Nan no a biba pa mira e recuperacion di 
Aruba, abo y ami si. Y p’esey nos mester ta agradecido y 
probecha cada dia manera ta e ultimo. 
Ohala cu e bunita recuerdonan di bo ser keri por duna abo y 
bo famia forsa den e temporada aki. 


{Continuacion na pagina 14} 

Y cu bo por gosa di union cu esnan cu t’ey ainda den bo bida. 


Tin conciudadanonan cu ta atravesando temponan dificil, 
varios ciudadano cu problema di salud mental. Nan mester 
di nos, y ta solamente si nos uni, nos lo vence e retonan aki. 
Gabinete Wever-Croes 2 tin hopi atencion pa e problematica 
aki, y a eleva esaki na nivel di crisis di salud mental. 


Di otro banda, den 2022, nos a celebra tambe e exitonan di 
nos graduadonan y esnan cu a bay over, un biaha mas nos 
palabranan di pabien y hopi exito, Aruba tin mester di boso 
tur. 
Na tur e deportistanan cu a gana medayanan pa Aruba den 
competencianan local y internacional, masha pabien, boso 
ta yena nos cu orguyo. 
Na nos profesionalnan y hefenan di departamento di 
Gobierno cu a sacrifica oranan largo di trabao, nos inmenso 
gratitud. 
Na sector priva, comerciantenan y esnan cu ta labora den 
sector priva, e weso di lomba di nos economia, DANKI pa 
kere den Aruba, danki pa traha pa Aruba, pa inverti den 
Aruba. 
Y na cada persona di nos comunidad cu a duna un contri- 
bucion of sacrificio di un manera of otro, den nomber di 
Gobierno di Aruba, mi ta gradici bo di curason. 


2023 
Nos ta mira un aña nobo nos dilanti, cu hopi optimismo. Cu 
oportunidadnan nobo, pa crea progreso y bienestar pa tur 
ciudadano. 
Atraendo inversionnan nobo, pa diversifica nos economia, 
specialmente riba tereno di energia, pa asina hunto cu e 
pilar di turismo, brinda Aruba e stabilidad necesario pa no 
solamente ‘bounce back’ di e crisisnan, pero pa ‘bounce 
forward’, pa recupera mas fuerte y resiliente. 


E yabi pa nos exito den 2023 
ta Union y Positivismo. 


Historia di nos pais a demostra con mas fuerte nos por ta, 
si nos Uni. Diferencia di opinion por t’ey, contal cu semper 
tin respet. Y irespecto e diferencia di opinion, ora ta trata di 
ARUBA, mas uni nos ta, mas fuerte ARUBA ta. Mi ta invita 
abo pa den 2023 nos uni pa enfrenta e retonan hunto, y pa 
carga e exito hunto. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos ciudada- 


nonan merece. Aruba ta un pais bendiciona, y cu fe den nos 
Todopoderoso, nos mester carga e positivismo cu tin cosnan 
grandi nos dilanti. 
Den union y positivismo nos lo supera e retonan cu crusa nos 
caminda den 2023, pa diversifica di nos economia, pa tran- 
siciona pa energia mas limpi. Esaki lo crea cupo di empleo, 
y lo crea un base financiero solido cu lo permiti Aruba haci 
inversionnan atrobe den nos infrastructura, dirigi riba desa- 
royo sostenible, cu respet pa nos medio ambiente. 
Den union nos lo mehora e calidad di cuido, y eleva e nivel 
di nos enseñansa. 


Den union nos lo haci Aruba mas sigur, y brinda apoyo na tur 
cu mester di dje den un forma of otro. 
Y tur esaki cu un actitud positivo, cu ta permiti nos mira e 
solucion pa cada reto y oportunidad nobo den cada situa- 
cion. 
P’esey nos ta decreta aña 2023 como aña di UNION y 
POSITIVISMO 
Uni nos lo atende cu e retonan nobo creando solucion , opor- 
tunidad y un base solido pa progreso y felicidad pa un y tur 
den nos comunidad. 


Mi ta desea di termina mi mensahe cu un frase di e actual 
presidente di Ukrania presidente Volodimir Zelensky; el a 
bisa recientemente; CARGA RESPONSABILIDAD TA MAS 
IMPORTANTE CU TRATA DI SER UN HEROE. Ami ta kere cu 
cargando responsabilidad, bo por bira un heroe, pero si bo 
no carga bo responsabilidad, bo no po bira un heroe. 


Nos cada un tin un responsabilidad di carga pa hiba nos 
famia y nos pais padilanti, algun tin un responsabilidad mas 
grandi cu otro. Pero echo ta cu nos tur mester carga nos 
responsabilidad. Ban sigui carga nos responsabilidad pa un 
Aruba integro. Nos no por pas’e pa nos futuro generacion. 
Mi ta invita bo pa hunto, den union, y cu positivismo, nos 
carga nos responsabilidad. 


Mi ta gradici Dios pa tur e bendicionnan cu nos ta ricibi y mi 
ta gradici bo pa bo sosten y apoyo. Den nomber di Gobierno 
di Aruba mi ta desea bo un bon Aña Nobo, yena cu positiv- 
ismo, union den famia, bon salud, felicidad y prosperidad. 
Y cu Dios bendiciona cada ciudadano di nos pais. 


{Continuacion di pagina 13} 

E 
pelicula di productor local Angel Soto, esta BLACK- 
OUT, a cera aña 2022 cu otro prestigioso premio. 
Durante di e Northeast International India Film Festival 
(NIIFF) 2022, e pelicula BLACKOUT, a gana e premio di 
Best Feature Film di 2022. Tawata den september 2022, 
cu e pelicula tawata estrena. E storia tawata di e report- 
ero “Juancho” cu a trata di alerta autoridadnan local cu 
Aruba tawata na punto di ta ataca pa Alemannan. Ningun 
hende a kere. 


E premio aki tawata e di dos galardon cu BLACKOUT a 
ricibi. Na India tambe BLACKOUT a gana e premio di miho 
pelicula Internacional durante di e “International Lake 
City Film Festival” 2022. Aruba por ta orguyoso di tanto 
e actornan, productor y tur esunnan cu a traha pa haci 
BLACKOUT posibel. Aruba ta chikito den tamaño, pero cu 
talento grandi. 


P 
a algun tempo caba miembronan di Parlamento di Aru- 
ba, ciudadanonan, comerciante y diferente gremionan a 
expresa nan preocupacion pa cu e estado cu nos centro di 
ciudad ta permanece aden. Nan a pone accento ariba e re- 
sponsabilidad cu gobierno di Aruba tin y cu gobierno di Aru- 
ba mester activa mas rapido posibel y trece bida bek den 
nos centro di ciudad. Un reto, cu Minister Geoffrey Wever, a 
hereda y a tuma e encargo aki cu dos man. 


Despues di hopi sondeo y planifacion, memey di stake- 
holders dia 13 di december ultimo, Minister Geoffrey Wever 
a presenta e prome fase di Revitalisacion di Oranjestad: 
Embeyecemento di e area di Wilhelminastraat cual lo 
cuminsa den januari 2023. A habri caya Betico F. Croes, un 
biaha mas pa trafico, a re-derigi e tram y asina poco poco ta 
implementando e strategia cu lo mester yega na revitalisa e 
area. 


Minister Geoffrey Wever a divulga tambe cu hunto cu sector 
priva, den lunanan nos dilanti lo anuncia algun Proyecto, 
manera proyecto di apartamento, proyecto di residencia pa 
studiante, y move departamentonan di gobierno den centro 
di ciudad. 
Tur esaki seguramente no por ser logra sin cooperacion 
estrecho entre sector priva, nos institutonan financiero, y 
gobierno di Aruba. Gobierno cu e poco fondonan disponibel 
a dal e prome stap y ta spera cu e compromiso financiero aki 
por crea confiansa den sector priva pa hunto crea un ciudad 
vibrante. 


Ciudadanonan mester por considera pa bin biba den centro, y 
pa haci negoshi hunto cu entretenimento. Alabes, turistanan 
mester por haya e caminda bishita bek mas frecuente. Pa 
añanan largo no ta logrando pa atrae turista den centro. 
Gobierno su so no lo por crea e condicionnan necesario pa 
crea e realidad nobo aki. 


Minister Geoffrey Wever ya ta den combersacion serio cu 
algun instituto financiero, presentando plan y compartiendo 
su strategia y ta wak cu poco poco e apetit ta creciendo pa 
inverti nos centro di ciudad. 


Segun analisis haci pa departamento di Asunto Economico, 
Comercio y Industria, inversion den nos centro di ciudad no 
lo solamente ta nifica revitalisacion di nos centro pero lo tin 
consecuencia positivo pa nos economia en general. Cada 
10 miyon florin di inversion den nos economia, lo conduci 
na un crecemento economico nominal di 0,1 porciento di 


nos GDP. P’esey, pa logra e impacto maximo, y un ‘spin-off 
effect’ nacional, hunto so lo por logre. 


“Nos atencion special pa e area aki no lo tin beneficio sola- 
mente pa e area pero ta un forma pa crea mas actividad 
economico y inversion na nos Pais”, minister Wever ta 
expresa. Cooperacion entre sector priva, institutonan finan- 
ciero, y gobierno ta e formula corecto pa logra un desaroyo 
sostenibel den nos centro di ciudad. 


Partnership entre gobierno y sector priva ta 
necesario pa por revitalisa e centro di Oranjestad 


Pelicula BLACKOUT 
a gana otro premio 
den december 2022 

Fortaleza Pa Famia 


OH, purba y mira cu Señor ta bon, bendiciona ta e hende cu ta tuma refugio den dje. (Salmo34:8) 
E wowonan di Señor ta riba e hustonan, y Su horeanan ta atento pa scucha nan sclamacion. 
E cara di Señor ta contra hacidonan di maldad, pa corta e recuerdo di nan kita for di riba tera. (Salmo 34:15+16) 


Ta deber di tur mayor pa splica esaki na nan yiunan tur dia, no cansa di papia, pasobra tur bon instruccion cu abo como 
mayor duna, ta coopera pa salba alma di bo yiu, pero tambe ta aporta pa un bon ciudadano. Maske cuanto maldad y 
inmoralidad, ta avansa, e bondad di Dios lo keda sobresali pa semper. Bo tabata sa mescos cu tin hende ta inverti den 
guera y arma,tin hende ta inverti den inmoralidad, y scuridad, y diferente otro sorto di bagamunderia. 
Pasobra nan no ta mira e bondad di Dios, pero solamente ta concentra,riba nan propio interes, negoshi, clientela, amistad, 
voto, fama,asociacion, y tur eseynan ta hiba mundo riba e caminda di apoyo di maldad, en bes di busca e bendicion di 
Señor. 


No sea gaña mi rumannan stima:Tur bon regalo y tur don perfecto ta for di ariba,y ta baha bini for di e Tata di luznan, 
cerca kende no tin variacion ni sombra di cambio, (Santiago 1:7) 


E malvado no tin mester di droga of bebe pa e haci malo, pero pasobra scuridad ( diabel) ta domina su bida e ta haci 
maldad, p’esey ta urgente pa nos sigui persevera den bondad, pa asina e generacion aki, compronde e bondad di Dios 
pa cada un di nos su bida. 


E bondad di Dios ta wordo reconoce di siguiente forma: Dios tin compasion: ma Abo Oh Señor ta un Dios yen di compa- 
sion y gracia, kende no ta rabia lihe,y ta abundante den misericordia y berdad. (Salmo 86:15) 


Dios ta Fiel: Pasobra e palabra di Señor ta berdadero, y tur su obra ta haci den fieldad. (Salmo 33:4) 


Dios ta pordona: Si nos confesa nos pica, Dios ta fiel y husto di pordona nos, 
nos picanan y pa limpia nos di tur inhusticia. (1 Juan 1;9) 


Pa Dios nada ta imposibel, tur loke ta imposibel pa hende ta posibel pa Dios. (Lucas 1:37) 
Señor ta bon pa tur, y su misericordia ta riba tur su obranan. (Salmo 145:9) 


Tambe e malvado lo wordo reconoci di e siguiente forma: Bo ta stima maldad mas cu loke ta bon, mentira mas cu loke 
ta papia corecto, bo ta stima tur palabra cu ta devora, oh lenga engañoso. 


E hustonan lo mira y teme, y lo harie bisando: Ata e homber cu no kier a haci Dios su refugio, ma a confia den su abun- 
dancia di rikesa, y a fortalece su mes den su mal deseo.(Salmo 52) 


Pasobra e malvado ta gaba di e deseo di su curason: E ta bendiciona e hende golos y ta desprecia Señor. 
E malvado, cu su cara yen di orguyo, no ta busca di Dios. Tur su pensamento ta: No tin Dios. 


E ta bisa den su mes, lo mi no wordo movi, pasobra nunca lo mi haya mi den adversidad. Su boca ta yen di maldicion, 
engaño y opresion bao di su lenga tin perversidad y maldad. 


E ta bisa den su mes Dios a lubida, E a sconde su cara E lo no mira esaki nunca. (Salmo 10) 


Awendia tin hopi hende ta kere esaki, p’esey inmoralidad, y maldad ta avansa cada dia. 
Ta p’esey Dios a entrega a manda su yiu unigenito, pa ken cu kere den dje no bay perdi ma haya bida interna. 


Sinceramente, Pastor Marcel Balootje 


Laga nos reconoce e bondad di Dios 

WILLEMSTAD - Hues den casonan di belasting na Corsou 
a rechasa e peticion di un ciudadano na Aruba pa Corte paga 
su gastonan di stampia pa manda documento pe caso civil 
cu e tin den corte na Corsou contra Inspector di Belasting. 
Pa por atende su caso den Corte na Corsou e mester a 
manda pakinan di documento pa cual e mester a paga Afl. 
375 (florin Arubano) den cuadro di e ley riba gastonan di 
proceso legal pero gasto di stampia no ta cay den e cate- 
goria aki. 
Dia 19 di luna pasa corte a tuma un decision riba e peticion 
basa riba ley di casonan di belasting. 
Ta trata di un belasting riba inmobilario di mas cu 5 aña 
pasa pero ta aña pasa numa doño dje inmueble a protesta 


contra e belasting. 
Documento a bay bin entre Corsou y Aruba te cu augustus 
aña pasa hues a invita e dos partidonan pa un combersacion 
dos luna pasa pero mesora e Arubano a anula su protesta 
pasobra Inspector a bay complace su peticion pa anula e 
belasting pero awor e Arubano. 
Pa regla e Inspector por a warda pa tuma un decision te ora 
cu el a invita e partidonan pa sinta na mesa pero si Inspector 
a anula su decision, no tin necesidad pa e caso sigui. ley ta 
permiti e ciudadano pa haci un peticion pa haya restitucion 
di su gastonan postal olf di Griffie di Corte. 
Hues den e caso aki por a satisface peticion dje ciudadano 
parcialmente tambe, den e caso aki e gastonan dje proceso. 


WILLEMSTAD - Practicamente den pito di aña 2022 pa 
aña nobo, un cabayero cu ta biba na Valley Stream, New 
York a harta di warda riba cooperacion di su ex compañera 
di bida na Corsou pa nan bende un tereno na Grote Berg 
y a contrata abogado L.S. Davelaar pa entama un huicio 
sumario den Corte pa na luga di pidi cooperacion, hues 
ordena e muhe pa firma e papelnan pa benta dje tereno. E 
caso tabatin su complicacion cune pasobra no por a localisa 
e muhe ningun caminda na Corsou of den exterior. 


Abogado dje cabayero a entrega un peticion na corte dia 7 
di december ultimo pa trata e caso. 
For di januari aña pasa e homber tabatin un veredicto di 
corte caba caminda Corte a autorisa e homber pa bende e 
tereno di 825 meter cuadra na Grote Berg pa prijs di mercado 
y haci tur loke ta den su poder pa bende e tereno. 


Unabes e haya candidato pa cumpra e tereno, cu e vere- 
dicto den su man, e no tin mester di aprobacion di su ex 
compañera di bida pa dispone dje tereno. Concretamente el 
a exigi pa e veredicto bin na luga dje aprobacion cu e muhe 
no kier duna y contrata un makelaar a base di un provision 
den ley cu ta autorisa notario pa traha acta di benta dje 
tereno inmediatamente. 
Cu inmediatamente hues tabata ken men un (1) dia. Cu e 


decision aki e gastonan dje caso a cay riba e ex compañera 
di bida pasobra no a tuma ni molester pa presenta y menos 
ainda manda aviso dicon e no a presenta. Loke cu e homber 
a pidi di su ex compañera no ta inhusto ni ilegal y cualke 
otro demanda hues a rechasa. Cu esey hues a habri caminda 
pa autorisa benta dje tereno y pa e partido cu a perde tin cu 
paga 2100 florin na gasto di Corte y di abogado. 


Den caso contra Inspector di Belasting 


Arubano a pidi hues na Corsou pa Corte paga su gastonan di stampia 


Ora ‘biba’ a noufraga 


Ex compañera di bida no 
kier a coopera pa bende 
tereno na Grote Berg 


Si e apela un decision di Inspector 
Un pagado di belasting por pidi 
Inspector restitucion di gasto 


WILLEMSTAD - Di acuerdo cu regla, un contribuyente 
(pagado di belasting) por haya restitucion di e gastonan 
cu e mester haci pa Corte trata su caso pero esey mester 
sosode via dekreto ministerial locual no a sosode ainda. 


Den e caso aki ta trata di por ehempel gastonan di: 
• Copia di documento di Cranchi, Domein y Camara di 
Comercio 
• Comunicacion telefonico y fax interinsular y internacional 
y telegram. Pero gasto di stampia pa manda documento di 
Aruba (caminda e pagado di belasting ta biba) pa Corsou 
no ta riba e lista pa haya restitucion (375 florin). Por lo 
tanto hues a rechasa e pida peticion aki. Wel ta rasonabel 
pa Inspector restitui e gastonan di Secretariado (Griffie 
di Corte) ne pagado di belasting. Decision final tabata cu 
e peticion ta rasonabel pero parcialmente, no pe parti di 
stampia cu nan ta yama Porto. 
• Hues mr. drs. de Werd a tuma e decision aki y de paso 
sea dicho cu e hues ta experto den casonan fiscal. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Sandro Anthony 
Flanegin 
*06-05-1969 - †24-12-2022 


Na nomber di su: 
Yiunan: 
Joe-Ann Flanegin y Seanthrick Toppenberg 
Joullene Flanegin y Jurgen Geerman 
Jissiana Flanegin y Kendrick Noquera Chacon 
Anthony Junior Jione Flanegin 


Nieto(a)nan: 
J’Sean, J’Veon, J’Zion 
C-ïon, Zyrenne, Jaxion 
Xiumei, Qianna, Kayson 
Jixienne 


Tata: †Roberto Flanegin 
Mama: †Albertina Dijkhoff 


Rumannan: 
Sharlina (Lili) Flanegin 
Ivan y Gisella Flanegin 
Eugenne Flanegin 


Ex casa: Jouraine Kock 
Ex Suegra: Elvira Kock Roos 


Stima manera un tata: Didi Donker 
Stima manera yui: Elize Jean & Kendrick Webb 


Sobrino(a)nan: 
Sharlene Conradus y Augustin Kelly y yiunan, 
Sharisele Conradus y yiu, Shaunro y Shaunric 
Ruiz, Ixsell Flanegin y Rylan Vrolijk, †Ivan Jr. 
Flanegin, †Shandee Flanegin, Givan Flanegin, 
Emilliene, Surienne, Keaden Flanegin 


Omo y tantanan cu ta hopi pa menciona, 
prima y primonan cu ta hopi pa menciona, 
padrino y madrinanan, ihanan, su bon 
bisiñanan, amigo y conocirnan, na tur cu 
a forma parti di Anthony Racing Team, tur 
ayudantenan di Anthony’s Body Shop, su bon 
amigonan den e mundo di drag race y demas 
amigonan cu ta mucho hopi pa menciona 


Demas famia: 
Flanegin, Toppenberg, Geerman, Noquerra, 
Maduro, Kock, Roos, Donker, Jean, Webb, 
Conradus, Ruiz, Dijkhoff, Wolf, Croes 


Acto di entiero lo tuma lugar diamars 3 di 
januari 2023 di 1’or pa 4’or di atardi na Aurora 
Funeral home, despues saliendo pa Santana 
catolico na Paradera. 


Famia ta desea pa bin bisti na colornan 
alegre. 


Nos ta pidi nos disculpa si den nos tristeza nos 
por a lubida di menciona un of otro famia, 
conocir of amigo 


Nos lo Sali pa e ultimo recorido di nos tata 
stima for di 10:30 am for di Aurora Funeral 
Home, dirreccion Palo Marga, despues cas y 
ultimo pa Garage 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta anuncia 
fayecimento di nos ser stima: 


Sra. Joanna Maria 
Farro-Boekhoudt 
*08-08-1939 †30-12-2022 


Acto di entiero lo wordo anuncia despues. 


“Don’t leave for tomorrow what can be done 
today” 
-Benjamin Franklin- 


It is with deep sorrow we announce 
the passing of: 


Mei Ying Yau 
*11-12-1937 †29-12-2022 
Funeral will be held on Friday January 6th 2023 
from 2pm until 4pm at the Pray funeral Home at 
San Nicolaas and will be interred at the Central 
Cemetery in Sabana Basora. 


Señor ta mi Wardador, 
mi no tin falta di nada; den cunucu di yerba 
berde E ta pone mi sosega. E ta hiba mi na awa 
trankil, pa mi bolbe haña forsa. 
Cu honda pena pero conforme cu boluntad di 
Dios nos ta anuncia fayecimento di: 


Vicente M. Wouters 
mihor conoci como: “Buchi” 
*19-07-1943 
†29-12-2022 
Acto di entiero lo wordo anuncia despues 


WILLEMSTAD, – E barco crucero 
Azamara Onward cu a wordo traha 
na 1999 y cu aworaki ta propiedad 
di Azamara Cruises y cu ta ser opera 
tambe for di 2022 dor di e liña crucero 
aki a bishita Corsou riba diasabra 31 di 
december cu un total di 613 pasahero 
crucero. 
Como cu ta prome biaha e barco 
crucero aki ta bishita Corsou bou di e 
liña crucero Azamara Cruises, Curaçao 
Ports Authority (CPA) hunto cu Minister 
di Desaroyo Economico, Sr. Ruisandro 
Cijntje, agente di e barco, Maduro 
Shipping y tambe Oficina di Turismo a 
ser invita pa un ceremonia inaugural 
a bordo di e barco. Durante di e cere- 
monia inaugural Capitan di e barco 
hunto cu Minister Cijntje, CPA, Maduro 
Shipping y Oficina di Turismo a hiba 
algun palabra y a termina cu inter- 
cambio di plakkaat. 
E barco aki cu tin un itinerario di 
14 anochi cu e nomber “Caribbean 
Christmas voyage” a sali Miami dia 22 
di december ultimo, ta pasa Florida, 
Costa Rica, Panama, Colombia, Aruba, 
Corsou, Santo Domingo, Bahamas y ta 
regresa Miami bek dia 5 di januari 2023. 
Si bo kier keda na altura di yegada y 
salida di barconan crucero bo por 
“download” e CPA Cruise app pa mas 
informacion. 


Barco crucero, Azamara 
Onward di bishita na Corsou 

“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”. - Salmo 33 


Cu inmenso tristesa nos ta 
anuncia fayecimento di 


Narcisse 
Florentine Kingsale 
Mihor conoci como “King of Pikante” 
* 30-03-1941 - † 25-12-2022 


Na nomber di su: 
Esposa: 
Marie Liliane Kingsale Jean-Baptiste Yuinan 


Yiunan: 
Eugene Kingsale & Mirla de Cuba 
Hubert Kingsale & Tamarah Kingsale-Lacle 


Nietonan: 
Christiaan & Stephany 
Ashia 
Candice 
Derrick 
Prinze 


Rumanan: 
Viviane Gombs & fam 
Minerva Rombley & fam 
Miguelito van Heyningen & fam 
Raul van Heyningen & fam 
Ramiro van Heyningen & fam 
Sidonie Kingsale & fam 
†Leocadie Lloyd Kingsale & fam 
Janine Benjamin-Kingsale & fam 
Irmin Kingsale & fam 
Kenneth Rogers & fam 


Swa y Cuña: 
Monique Felix Jean Baptiste 
Jean Robert Jean Baptiste 
Louis Luc Jean Baptiste 
Jean Claude Jean Baptiste 
Marlene Laveau Jean Baptiste 


Pastor: 
Rev. A Carlwin Greenaway of Methodist 
Church 


Sobrino y Sobrinanan - Primo y Primanan – 
Comer y Compernan – Amigo y Amiganan 
– Bisiña y Conocirnan na Aruba, Curaçao, St. 
Martin, Anguilla, Merca y Inglatera 


Demas famia: 
Kingsale – Jean-Baptiste – De Cuba – 
Lacle – Gumbs – Rombley – Van Heyningen 
– Hanson – Gombs – Flanders – Freedom – 
Chance – Phillips -Manuel – Levest – Lloyd – 
Benjamin – Rogers – Thomas – Arrindell – Damis 
– Dumfries – Brice – Paillant – Antoine – Guervil 
– Richards – Celestin – Georges – Joseph 


Ta invita pa acto di entierro cu lo tuma lugar 
Diamars 3 di Januari 2023 na Aurora Funeral 
Home for di 9:00 am pa 11:00 am. 


Despues e restonan di King lo wordo crema 
den seno familiar. 


Nos ta lamenta cu despues di entiero nos no 
por ricibi bishita di condolencia na cas. 


Nos ta pidi nos disculpa si den nos tristesa nos 
por a lubida algun famia. 


“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di 
Dios Omnipotente, bisa Señor: 
“Mi refugio, mi forti, mi Dios, 
den kende mi ta 
pone mi konfiansa” 
Salmo 91:1-2 


Cu dolor na nos curason, nos ta participa 
fayecimento di nos ser stima: 
Jacinto A. Bennett 
Mihoe conoci como “Chinto) 
*01-10-1953 - †28-12-2022 
Casa: 
Oxiris Cuevas de Bennett 


Yiunan: 
Alejandro Bennett y famia na Sint Maarten 
Natasha Bennett y famie na Hulanda 
Julio Bennett y Hiske Bennett 


Yiunan di Criansa: 
Mariela Forchue 
Felix Cuevas 


Nietonan: 
Walter Julio Bennett 
Isabel Colina 
Randolf Gibbs 
Andrei Gibbs 
Miguel Cuevas 
Luisa Cuevas 
Naysla Cuevas 


Ruman: 
†George “Henry” Richardson y †Griselda 
Wilson y famia 
†Carlton Bennett y †Calista Servud y famia 
†George “Boyzie” Bennett 
†Maxeen Ras Bennett y †Cecilio Ras y famia 
†Norma Bennett y famia 
†Johan Francisco Bennett y famia 
Elmosa “Mosa” Bennett y famia na Hulanda 
Margo Bennett y famia na Hulanda 
Estra Hook y famia na Curacao 


Sua y Cuñanan: 
famia na Domican Republic y Italia 
Subrino (a)nan, Primo (a)nan, y demas famia 


Ta invita pa asisti na e condolencia cu 
ta tuma lugar na Royal Funeral Home 
diaranson 4 di januari 2023 di 7’or pa 9’or di 
anochi. 


Ta invita pa acto di entierro cu lo tuma lugar 
diahuebs 5 di januari 2023 na Royal Funeral 
Home di 2’or pa 4’or di atardi. Despues ta 
sali pa Santana Central Sabana Basora. 


Nos kier a pidi disculpa si nos por a lubida un 
of otro famia den nos tristeza. 


Nos ta lamenta pero despues di entiero nos 
no ta recibi condolencia na cas. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di 
loke Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Sr. Julio N. Quijada 
*06-09-1960 - †29-12-2022 


Acto di entiero lo wordo anuncia despues 


“Señor ta mi wardador, m’n tin falta di 
nada. Den cunucu di yerbe berde e ta 
ponemi sosega. E ta hibami na awa trankil, 
Pa mi bolbe haña forsa”. 
Salmo: 23 


Cu hopi dolor na nos curason nos ta 
anuncia cu a bai sosega den brasa di 
Señor nos omo stima: 


Sr.Raimundo 
Ridderstap 
Mihor conoci como:”Rai” 
*14-03-1939 †27-12-2022 


Na nomber di su: 
Subrino stima: 
Lino Lopez 


Esnan cu a yude: 
Andrea Kelly, Justina Ras, Elita de Mey- 
Lopez, Livia Solognier-Lopez, 
Juan Wernet y Lino Lopez. 


Demas sobrino(a)nan, primo(a)nan, 
bisiñanan y conocirnan: 
Ridderstap, Lopez, Ras, Wernet, de Mey, 
Solognier, Manna, Franken, Henriquez, 
Flanegin, Croes, Koolman, Maduro, Wouter, 
Webb, Geerman, Penja. 


Si den nos tristesa nos a lubida algun 
familiar, nos ta pidi disculpa pa esaki. 


Ta invita pa acto entiero cual lo tuma lugar 
Diaranson 4 di Januari 2023 na Aurora 
Funeral Home di 2’or pa 4’or di atardi. 
Despues lo sali pa Santana Santa Maria na 
Sta. Cruz 


